একজন পেশাদার সাংবাদিক হিসেবে রেহমান সোবহানের মতো প্রজ্ঞাবান মানুষকে আজকের দুঃসময় ও পরিস্থিতির বাস্তবতা বোঝানোর স্বার্থে সাক্ষী মানলামÑ এ জন্য যে, তিনি শুধু তার বক্তব্যে এই সময়ের সাহসী মানুষ হয়ে ওঠেননি, আজকের বাস্তবতাকে সংযত কিন্তু ঋজু ভাষায় ব্যাখ্যা করেছেন। আমরা তার বক্তব্য আমলে নিয়েছি। এইচ এম এরশাদও এই সময়টিকে অন্ধকার সময় বলে অভিহিত করেছেন। আমরা তা আমলে নিইনি, কারণ তিনি তার দায় ভুলে থাকছেন। শাসকদের বিবেচনাবোধ একেবারে ভোঁতা না হয়ে গেলে তারাও আত্মসমালোচনার সুযোগ নিতে পারেন।